Engelbrecht von Tiesenhausen (1835–1886)

pisi|Pastor Tiesenhauseni haud Paide Reopalu kalmistul
Vabahärra Engelbrecht Karl Konstantin von Tiesehausen (22. september (vkj)/ 4. oktoober 1835 Idavere mõis – 8. juuni (vkj)/ 20. juuni 1886 Kabina mõis) oli Eestimaalt pärit sõjaväelane ja vaimulik.

Tiesenhausenite suguvõsast põlvnev Engelbrecht sündis rüütelkonnasekretäri ja kreisisaadiku Hermann von Tiesenhauseni (1801–1871) ning tema abikaasa Magdalena (sünd. Vietinghoff) vanima lapsena.

Ta õppis aastatel 1846–1854 Tallinna toomkoolis. Aastal 1854 teenis ta junkruna keiserliku ihukaitseväe Leedu polgus, hiljem samas ohvitserina. Osales Krimmi sõjas. Aastal 1858 õppis ta Tartu Ülikoolis matemaatikat, kuid aastal 1859 läks ta üle usuteaduskonda, mille lõpetas aastal 1863. Seejärel õppis ta aastal 1864 9 kuud Tübingeni ja Erlangeni ülikoolis. Prooviaastal oli ta Viru-Jaakobi koguduses. Ordineeriti 14./26. novembril 1865 õpetajaks.Liivi Aarma. Põhja-Eesti vaimulike lühielulood 1525-1885. Tallinn 2007

Aastail 1865–1866 oli ta Eestimaa kubermangu vikaarõpetaja, aastatel 1866–1886 teenis ta (kutsuti 17./29. septembril 1866, introdutseeriti 6./18. novembril 1866) Paide Püha Risti koguduse ja Anna koguduse õpetajana.Die Pastoren des Konsistorialbezirk Estland 1885-1919. Böhlau Verlag. Köln Wien

Engelbrecht von Tiesenhausen on maetud Paide Reopalu kalmistule. Tema kõrval puhkab ka tema lapsena surnud poeg Otto.

Perekond
Engelbrecht von Tiesenhausen abiellus 18./30. detsembril 1866 Idavere mõisas Marie von Bunseniga (1838–1915), kes oli vabrikant Julius von Bunseni ja Marie Sophie Dorothea Johanna von Bunseni (sünd. Stumme) tütar. Abielust sündisid:
Magdalene (sünd. 1868), abiellus ajaloolase Axel von Gernetiga (1865–1920)
Hermann Johannes (1869–1932), abiellus vabapreili Karin von Delwigiga (sünd. 1879)
Otto (1871–1881)
Beata (sünd. 1873), abiellus jurist Eduard Tilingiga

Esivanemad
Viited:

Viited

 Välislingid 


Kategooria:Paide Püha Risti koguduse vaimulikud
Kategooria:Anna koguduse vaimulikud
Kategooria:Eestimaa vaimulikud
Kategooria:Baltisaksa vaimulikud
Kategooria:Eestimaa aadlikud
Kategooria:Venemaa keisririigi sõjaväelased
Kategooria:Eesti Kirjameeste Seltsi liikmed
Kategooria:Tartu Ülikooli usuteaduskonna vilistlased
Engelbrecht
Kategooria:Paide Reopalu kalmistule maetud
Kategooria:Sündinud 1835
Kategooria:Surnud 1886